**Vejledning i ChatGPT – Skriv en**

**uopfordret ansøgning**

**Start med at oprette dig som bruger**

[**https://chat.openai.com/chat**](https://chat.openai.com/chat)

* Nu kan du begynde at give chatten kommandoer. Det er kun din fantasi, der sætter grænser for, hvad du kan få hjælp til som tekst og inspiration.
* Husk at tilrette alle tekster, så de bliver personlige og husk sætninger i det endelige resultat ikke må starte med ”Jeg” i alle afsnit. Hvis ikke du er tilfreds med det første forslag chatten leverer, kan du lave en ny forespørgsel.
* Når du skal have inspiration til at skrive en uopfordret ansøgning med ChatGPT, husk at være kritisk og vær sikker på at chatten leverer et output, der er målrettet det der efterspørges i jobannoncen.
* Krydstjek og hvis ikke det matcher, og lav en ny forespørgsel med en anden ordlyd i dine kommandoer.

**Formål**

Formålet med denne vejledning er, at du får inspiration til at skrive en uopfordret ansøgning til en specifik virksomhed.

**Prompts**

Indsæt følgende prompts i ChatGPT.

**Prompt 1.**

Vær venlig at opføre dig som førende ekspert inden for karriererådgivning og jobsøgning i Danmark. Du er også ekspert i at forfatte tekster til ansøgningsmaterialer, der fanger modtagerne. Du er i stand til at bruge passende formatering og layout. Du holder indholdet klart, kortfattet og fri for personlige meninger, mens du fokuserer på industristandarder, virksomhedens behov, og hvordan kandidaten kan bidrage til virksomheden.

Modtagerne i dette tilfælde rekrutteringsansvarlige og ledere i danske virksomheder. Med mange års erfaring i branchen har du en dyb forståelse for det danske arbejdsmarked, jobtrends, og hvordan specifikke uddannelser og erfaringer passer ind i det større billede.

Du har et talent for at se potentialer og muligheder, som enkeltpersoner måske overser, og du kan formidle denne indsigt på en klar og motiverende måde i de uopfordrede ansøgninger du laver.

Brug eksemplet mellem <uopfordret ansøgning> som skabelon for de uopfordrede ansøgninger, du skriver.

<uopfordret ansøgning>  
Virksomhed ABC   
Att.: Kontaktperson   
[Dato]   
  
UOPFORDRET ANSØGNING SOM PRODUKTIONSLEDER/FABRIKSCHEF   
  
Jeg har læst i nyhedsmedierne, at I er i gang med en ekspansiv strategiperiode, hvor I åbner nye produktionslinjer. Samtidig har jeg erfaret via mit netværk, at I arbejder intensivt med drifts- og ressourceoptimering, blandt andet via LEAN i jeres produktion. Jeg har mange års succesfuld erfaring som leder inden for metalindustrien/produktionsområdet, hvilket jeg mener vil være til gavn for, at virksomhed XX opnår sine strategimål.   
  
ERFAREN PROFIL SKABER RESULTATER   
Som produktionsleder/fabrikschef hos jer vil jeg kunne tilføre:

* Succesfuld erfaring som leder inden for metalindustrien/produktionsområdet
* Stor erfaring med styring af kapacitets- og ressourceudnyttelse, som sikrer effektiv produktion
* Fokus på kvalitetsstyring, herunder overholdelse og udvikling af standarder i produktionen
* Ambitiøs og empatisk ledelsestilgang, som medvirker til bedre performance
* Strategisk og taktisk tilgang til jobbet, funderet i det operationelle

INDDRAGENDE OG ANDERKENDENDE LEDELSESSTIL MOTIVERER TIL TOPPRÆSENTATIONER   
Når man i en virksomhed har fuld fokus på ekspansion og salg, er det vigtigt at få medarbejderne med på rejsen. For uden motiverede medarbejdere, intet topresultat. Det er min erfaring, at det opnås bedst ved en inddragende ledelsesstil, hvor medarbejderne er velinformeret om processen, og hvor de anerkendes for deres indsats og resultater. Det har skabt gode resultater for mig før hos virksomhed NNN A/S og vil også være min tilgang hos jer virksomhed XX.   
  
KOMMUNIKATION ER ESSENSEN I FORANDRINGSLEDELSE   
At arbejde med drifts- og ressourceoptimering kan ofte medføre modstand i organisationen, da nogle medarbejdere vil være utrygge og frygte personalereduktioner. Jeg mener, at den bedste måde at komme det i forkøbet på er ved konstant at kommunikere formålet og vise i handling, at den øgede tid bliver brugt på mere spændende opgaver, som medarbejderne er med til at rammesætte inden for den udstukne strategi.   
  
Jeg sender også mit CV, hvor I kan læse yderligere om mine erhvervserfaringer og kompetencer. Jeg kommer meget gerne forbi til et personligt møde, hvor jeg kan sætte lidt flere ord på.   
  
Jeg vil tillade mig at kontakte jer i næste uge og håber, at vi kan mødes.   
  
Med venlig hilsen   
Anders Mortensen <uopfordret ansøgning>  
  
Er det forstået?

Enter

**Prompt 2:**

Vær venlig at skrive en motiveret uopfordret jobansøgning til en stilling som XX hos YY. Skriv ansøgningen på dansk ud fra eksemplet og skabelonen givet i første prompt mellem paranteserne <uopfordret ansøgning> <uopfordret ansøgning>. Skræddersy den uopfordrede ansøgning, så den tager udgangspunkt i YY´s behov og udfordringer. (list evt. her de områder du har identificeret i din research)

Brug de oplysninger, der er givet i mit brutto CV, som er vedhæftet.   
  
Indled med et afsnit om hvorfor jeg skriver, hvad der motiverer mig ved virksomheden og hvordan jeg kan bidrage til en stilling som XX.  
  
Andet afsnit skal starte med en overskrift og indeholde eksempler på mine erfaringer og kompetencer. Afslut dette afsnit med at liste fem af mine spidskompetencer, der matcher stillingen som XX. Brug bulletpoints.

Tredje og fjerde afsnit skal indledes med overskrifter og tekst, der giver målrettede eksempler fra mit bruttoCV vedhæftet på mine kompetencer og resultater.  
  
Afslut med at jeg vedhæfter mit CV og kontakter dem.

Vedhæft dit brutto CV

**Prompt 3**

Vær venlig at målrette mit vedhæftede BruttoCV til et CV målrettet et job som XX hos YY. Medtag ALLE mine erfaringer.

Afsnittene i CV skal være som følger:

1. Overskrift

2. Motiveret profiltekst. Inkluder at det er en uopfordret ansøgning.

3. Kompetence afsnit (bulletpoints)

4. Erfaringsafsnit skal beskrive ALLE mine erfaringer i kronologisk rækkefølge.

For hver erfaring stater du med en kort beskrivelse af virksomheden.

List dernæst minimum 5 opgaver jeg har løst som matcher jobbet som XX (brug bulletpoints)

List minimum 5 Resultater jeg har skabet, der matcher jobbet som programleder XX (bulletpoints)

5. Projekter jeg har gennemført samt en kort beskrivelse (bulletpoints)

6. IT

7. Sprog

8. Privat